张镃
朱师关画梅溪春晓图
梅溪之水何清哉，万顷玉碧天边来。
两山拱挹各异状，上有磅礴巨石菜落生莓苔。
松萝笼蒙共纠结，带映万蕊纷瑶瑰。
香繁粉艳露凝湿，下视凡卉真舆台。
露裾褊褼彼仙子，褰裳矫首遥相俟。
心清悟物思相羊，指点八极供翱翔。
胎仙舞空为前导，紫芝煜煜更芬芳。
时当初霁放晓色，赫日滉漾咸池光。
罗浮幽梦奚烦数，西湖漫赋横斜句。
相逢弭棹定情亲，翠榴瑶罂恣倾举。
东鸦西兔从飞驰，维北有斗南有箕。
化工精妙得师旨，写入缣素不使捐毫釐。
保当著身此溪上，溪清梅白森相向。
吾与二子成三人，共看桑田乾海浪。